**РАЙОННА ИЗБИРАТЕЛНА КОМИСИЯ ЯМБОЛ**

**ПРОТОКОЛ № 2**

Днес, 22.04.2024 г., се проведе заседание на Районна избирателна комисия в Тридесет и първи изборен район – Ямболски, при следния дневен ред:

1. Проект решение относно създаване на работни групи от специалисти, които да подпомагат дейността на РИК Ямбол, определяне на техните функции, периодът на подпомагане, размерът на възнаграждението за всеки един специалист и назначаване на персонален състав на всяка група, при произвеждане на изборите за членове на Европейския парламент от Република България и за народни представители на 9 юни 2024 г. - докладчик Димитър Събев.
2. Проект на протоколно решение относно определяне на говорител на РИК – Ямбол - докладчик Димитър Събев.
3. Проект на протоколно решение относно приемане на правила за работа на РИК – Ямбол с медиите – докладчик Димитър Събев.
4. Входяща поща – докладчик Силвия Атанасова.
5. Разни.

**ПРИСЪСТВАХА:** 8 членове – Ани Канева, Николай Начев, Красимира Атанасова, Даниела Господинова, Катя Апостолова, Силвия Атанасова, Димитър Събев, Георги Димитров.

**ОТСЪСТВАХА:** 5 членове – Лора Каламерова, Атанаска Христова, Десислава Москова, Младенка Николова, Нели Стоянова.

Заседанието бе открито в 16.00 часа от председателя Ани Канева.

**АНИ КАНЕВА:** Уважаеми колеги, в зала сме 8 членове, налице е кворум. Откривам заседанието на Районната избирателна комисия в Тридесет и първи изборен район-Ямболски за изборите за членове на Европейския парламент от Република България и за народни представители, насрочени на 9 юни 2024г.

За отчитане на поименното гласуване определям колегата Николай Начев.

Ще протоколира Анета Янузова.

Колеги, всички сте запознати с дневния ред. Имате ли предложения за изменения или допълнения по него? Няма. Процедура по гласуване на дневния ред.

**НИКОЛАЙ НАЧЕВ:** гласували За – 8 членове – Ани Канева, Николай Начев, Красимира Атанасова, Даниела Господинова, Катя Апостолова, Силвия Атанасова, Димитър Събев, Георги Димитров.

Против – няма.

**АНИ КАНЕВА:** Дневният ред се приема.

По т.1. от дневния ред докладва колегата Събев. Заповядай!

**ДИМИТЪР СЪБЕВ:** Колеги, предлагам Ви следния проект за решение по т.1 от дневния ред:

ОТНОСНО: Създаване на работни групи от специалисти, които да подпомагат дейността на РИК Ямбол, определяне на техните функции, периодът на подпомагане, размерът на възнаграждението за всеки един специалист и назначаване на персонален състав на всяка група, при произвеждане на изборите за членове на Европейския парламент от Република България и за народни представители на 9 юни 2024 г.

На основание чл.63 от Изборния кодекс и т.1.6 от Решение №3053-ЕП/НС от 09.04.2024г. на ЦИК, Районна избирателна комисия в Тридесет и първи изборен район - Ямболски,

РЕШИ:

I.Създава работна група от специалисти-експерти към РИК Ямбол, които да подпомагат работата на комисията в състав до трима експерти;

1. Определя функциите, които следва да изпълняват специалистите - експерти, както следва:

* Поддържа база данни на СИК/ПСИК и актуализира същите на основание взетите решения на Районна избирателна комисия в Тридесет и първи изборен район – Ямболски;
* Изготвя удостоверения на назначените членове на СИК и регистрираните застъпници;
* Поддържа електронния регистър на жалбите и сигналите, като своевременно попълва регистъра след предоставянето му от член на Районна избирателна комисия в Тридесет и първи изборен район - Ямболски;
* Поддържа регистъра на застъпниците;
* Поддържа публичен регистър на кандидатските листи;
* Актуализира информацията на Интернет страницата на Районна избирателна комисия в Тридесет и първи изборен район - Ямболски, като своевременно публикува взетите от комисията решения, подготвения дневен ред за насрочените заседания на комисията, протоколите от заседанията на комисията, както и изготвените от нея съобщения, по реда, определен с приетата от ЦИК процедура за актуализиране.
* Подпомага комисията в изборния ден;
* Подпомага комисията след изборния ден при архивиране на документацията на комисията;
* Изпълнява и други функции, възложени от Районната избирателна комисия;

1. Определя период на специалистите – експерти за изпълняване на горните функции при подпомагане дейността на РИК Ямбол - от датата на постановяване на настоящото решение – 22.04.2024г. до 23.06.2024г. (14 дни след произвеждане на изборите).
2. Определя брутно месечно възнаграждение на всеки един специалист – експерт към РИК Ямбол, съгласно последна методика на ЦИК, касаеща специалистите към Решение №660-НС/07.08.14г., а именно две МРЗ + 50% от една МРЗ, поради провеждане на два вида избори.
3. Определя персонален състав на работна група от специалисти-експерти към РИК Ямбол, като назначава за специалисти-експерти следните лица:

Виктор Даниелов Василев с ЕГН:

Иван Ангелов Кръстев с ЕГН:

Карина Канева Канева с ЕГН:

II.Създава работна група от специалисти-технически сътрудници към РИК Ямбол, които да подпомагат работата на комисията в състав до четирима сътрудници;

1. Определя функциите, които следва да изпълняват специалистите – технически сътрудници, както следва:

* Протоколиране на заседанията на комисията.
* Организиране и подреждане на текущата документация на комисията.
* Компютърна обработка на данни и организиране на текуща информация, изготвяне на таблици и др.
* Техническо подпомагане на членовете на комисията.
* Подпомагане на комисията в изборния ден, включително при приемане на изборните книжа от СИК и при подготовка на книжата и материалите за предаването им на ЦИК.
* Подпомагане на комисията след изборния ден при архивиране на документацията на комисията.
* Изпълняване и на други функции, възложени му от Районна избирателна комисия Ямбол.

1. Определя период на специалистите – технически сътрудници за изпълняване на горните функции при подпомагане дейността на РИК Ямбол - - от датата на постановяване на настоящото решение – 22.04.2024г. до 23.06.2024г. (14 дни след произвеждане на изборите).
2. Определя брутно месечно възнаграждение на всеки един специалист – технически сътрудник към РИК Ямбол, съгласно последна методика на ЦИК, касаеща специалистите към Решение №660-НС/07.08.14г., а именно една МРЗ + 50% от една МРЗ, поради провеждане на два вида избори.
3. Определя персонален състав на работна група от специалисти-технически сътрудници към РИК Ямбол, като назначава за специалисти-технически сътрудници следните лица:

Анета Георгиева Янузова с ЕГН:

Елена Иванова Петрова-Симеонова с ЕГН:

Милена Христова Иванова с ЕГН:

III. Граждански договори с определените от Районна избирателна комисия Ямбол лица се сключва от Областен управител на област Ямбол.

Екземпляр от настоящото решение да се представи на Областен управител на област Ямбол за съгласуване и сключване на граждански договори с определените лица.

Настоящото решение на РИК е обявено съгласно чл.72, ал.2 от ИК и същото подлежи на оспорване пред ЦИК в тридневен срок от обявяването му, по реда на чл. 73 от ИК.

**АНИ КАНЕВА:** Колеги, чухте проекта, чухте и лицата, които назначаваме. Има ли някакви изказвания и възражения по проекта и по отношение на назначените лица? Не се правят. Процедура по гласуване.

**НИКОЛАЙ НАЧЕВ:** гласували За – 8 членове – Ани Канева, Николай Начев, Красимира Атанасова, Даниела Господинова, Катя Апостолова, Силвия Атанасова, Димитър Събев, Георги Димитров.

Против – няма.

**АНИ КАНЕВА:** Решението се приема и е с № [7-ЕП/НС](https://rik31.cik.bg/europe2024/decisions/7/2024-04-22) от днешна дата.

По т.2 от дневния ред – определяне на говорител на РИК – Ямбол - Колеги, моля за предложения. Колега Събев заповядай!

**ДИМИТЪР СЪБЕВ:** За говорител предлагам Силвия Атанасова. Считам, че притежава всички качества и умения, които са необходими за комуникация с медиите и с гражданите.

**АНИ КАНЕВА:** Други предложения има ли? Няма. При това положение, предлагам колегата Събев да представи проекта за протоколно решение.

**ДИМИТЪР СЪБЕВ:** Колеги, предлагам Ви проект на протоколно решение относно определяне на говорител на РИК – Ямбол в следния смисъл:

Районна избирателна комисия Ямбол

Р Е Ш И:

Определя за говорител на Комисията Силвия Атанасова – член на РИК Ямбол.

Определя функциите на говорителя, както следва:

1.Дава информация и прави изявления пред средствата за масово осведомяване от името на РИК Ямбол във връзка с изборния процес и дейността на Комисията, при произвеждане на изборите за членове на Европейския парламент от Република България и за народни представители на 9 юни 2024г. и при необходимост  оповестява нейните решения.

2.Комуникацията със средствата за информация, се осъществява при спазване на приети от РИК правила за работа с медиите.

Решението да се публикува като съобщение на страницата на РИК Ямбол.

**АНИ КАНЕВА:** Колеги, има ли изказвания по проекта?

В 16.06ч. в зала влиза Атанаска Христова.

**АНИ КАНЕВА** Няма изказвания. Процедура по гласуване.

**НИКОЛАЙ НАЧЕВ:** гласували За – 9 членове – Ани Канева, Николай Начев, Красимира Атанасова, Даниела Господинова, Катя Апостолова, Силвия Атанасова, Димитър Събев, Георги Димитров, Атанаска Христова.

Против – няма.

**АНИ КАНЕВА:** Решението се приема като протоколно такова от днешна дата. Същото да бъде публикувано на страницата на РИК – Ямбол.

Във връзка с това протоколно решение е и следващия проект за решение, а именно за приемане на правила за работата на РИК – Ямбол с медиите.

По т.3 от дневния ред отново докладва колегата Събев. Заповядай!

**ДИМИТЪР СЪБЕВ:** Колеги, предлагам Ви проект на протоколно решение, в следния смисъл:

Районна избирателна комисия Ямбол

Р Е Ш И:

Приема правила за работа на РИК-Ямбол с медиите, както следва:

1.Целта на настоящите правила е информиране на обществеността и регламентиране на връзките на РИК Ямбол със средствата за масово осведомяване.

2.Комуникацията с медиите се осъществява от председателят и от говорителят на РИК Ямбол.

3.Пълната информация относно работата на РИК Ямбол е публично достъпна на официалната интернет страница на комисията.

4.Интервюта – участието на председателят или на говорителят на РИК Ямбол, се извършва след предварително уговорени място, дата и час за провеждането му. За отговори, изискващи конкретика, въпросите трябва да бъдат предварително представени най-малко два часа преди уговореното време на интервюто в писмен вид или на електронната поща.

5.При осъществяване на комуникация на РИК Ямбол със средствата за масова информация е необходимо да се съблюдават принципите за точност и юридическа издържаност, защита на личните данни и равнопоставеност на представителите на различните медии, както и съответните здравни мерки.

Решението да се публикува като съобщение на страницата на РИК Ямбол.

**АНИ КАНЕВА:** Колеги, има ли изказвания по проекта? Няма. Процедура по гласуване.

**НИКОЛАЙ НАЧЕВ:** гласували За – 9 членове – Ани Канева, Николай Начев, Красимира Атанасова, Даниела Господинова, Катя Апостолова, Силвия Атанасова, Димитър Събев, Георги Димитров, Атанаска Христова.

Против – няма.

**АНИ КАНЕВА:** Решението се приема като протоколно такова от днешна дата и също следва да бъде публикувано на страницата на РИК – Ямбол за информация на медии и граждани.

По т.4 от дневния ред докладва колегата Атанасова. Заповядай!

**СИЛВИЯ АТАНАСОВА:** докладва постъпилата входяща поща.

**АНИ КАНЕВА:** Преминаваме към т.5 от дневния ред – разни. Има ли изказвания, колеги? Няма. Аз искам да кажа, че писмото до Областния управител на област Ямбол във връзка с решението за експертите и техническите сътрудници е изготвено и моля да приложите към него екземпляр от решението и веднага да се представи на Областен управител.

Поради изчерпване на дневния ред закривам днешното заседанието на комисията. За следващото заседание ще бъдете уведомени по съответния ред.

Заседанието беше закрито в 16:20 часа.

Председател:

Ани Канева

Секретар:

Красимира Атанасова